
DR.30.9.2004 1 

 

  

 

MALAYSIA 

DEWAN RAKYAT 

Khamis, 30 September 2004 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Lim Si Cheng) 

mempengerusikan Mesyuarat] 
 
 

JAWAPAN-JAWAPAN LISAN BAGI PERTANYAAN-PERTANYAAN 

[Soalan No. 1 - Y.B Tuan Bernard S. Maraat @ Ben (Pensiangan) tidak hadir] 
 

2. Dato' Wan Adnan bin Wan Mamat [Indera Mahkota] minta Menteri Luar 
Negeri menyatakan: 

(a) apakah Pelan Pembangunan Semula Iraq yang dirangka 
Barat akan berhasil meredakan keganasan dan mencapai 
keamanan; dan  

(b) apakah kemungkinan OIC akan campur tangan di Iraq untuk 
membantu pelaksanaan pelan ini, jika tidak mengapa?   

 Setiausaha Parlimen Kementerian  Luar Negeri [Dato' Zainal Abidin bin 
Osman]:  Tuan Yang di-Pertua, terima kasih kepada Yang Berhormat bagi Indera 
Mahkota kerana mengemukakan soalan.  Bagi menjawab soalan:  

(a) Adalah terlalu awal untuk menyatakan sama ada Pelan 
Pembangunan Semula Iraq yang dirangka oleh pihak Barat 
akan berhasil atau tidak, untuk meredakan keganasan dan 
mencapai keamanan mutlak di Iraq. Walau bagaimanapun, 
kita semua sedia maklum bahawa keadaan keselamatan di 
Iraq masih rapuh.  Ada ketika dan tempat keadaan 
keselamatan adalah bertambah buruk dan tidak menentu.   

Sekolah-sekolah di Iraq masih lagi ditutup walaupun ia 
sepatutnya dibuka mulai pertengahan September 2004 
setelah 19 bulan kerajaan Saddam digulingkan.  Jalan-jalan 
raya yang menghubungi Baghdad dari pelbagai arah adalah 
tidak selamat akibat serangan hendap dan kawasan-
kawasan yang sebelum ini kurang berbahaya dan agak 
selamat telah menjadi tidak selamat dan menggerunkan 
disebabkan penculikan dan aktiviti-aktiviti mencari mangsa 
untuk dijadikan tebusan yang disasarkan kepada rakyat 
asing.   

Pertempuran yang berlaku di Najaf sejak 5 Ogos 2004 
antara pasukan keselamatan Amerika Syarikat dan puak 
Syiah pimpinan Muktadar al-Sadr, al-Mehdi telah 
memburukkan lagi suasana keselamatan di Iraq.  Malaysia 
tetap berpendapat bahawa Pertubuhan Bangsa-Bangsa 
Bersatu (PBB) adalah agensi yang sepatutnya 
bertanggungjawab untuk mencari penyelesaian di kawasan 
Iraq yang bersengketa.  

Dalam mesyuarat khas membincangkan isu-isu di Timur 
Tengah pada 22 April 2004, yang dipengerusikan oleh Yang 
Berhormat Menteri Luar Negeri, satu deklarasi mengenai 
Iraq telah digubal di mana salah satu perkara yang 
dipersetujui adalah supaya Pertubuhan Bangsa-Bangsa 
Bersatu memainkan peranan utama untuk mengembalikan 
keamanan, keselamatan dan kestabilan di Iraq.   



MALAYSIA DEWAN RAKYAT Khamis, 30 September 2004 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Lim Si Cheng) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN [Soalan No. 1- Y.B Tuan Bernard S. Maraat @ Ben (Pensiangan) tidak hadir]. 2. Dato' Wan Adnan bin Wan Mamat [Indera Mahkota] minta Menteri Luar Negeri menyatakan: (a) apakah Pelan Pembangunan Semula Iraq yang dirangka Barat akan berhasil meredakan keganasan dan mencapai keamanan; dan (b) apakah kemungkinan OIC akan campur tangan di Iraq untuk membantu pelaksanaan pelan ini, jika tidak mengapa? Setiausaha Parlimen Kementerian Luar Negeri [Dato' Zainal Abidin bin Osman]: Tuan Yang di-Pertua, terima kasih kepada Yang Berhormat bagi Indera Mahkota kerana mengemukakan soalan. Bagi menjawab soalan: (a) Adalah terlalu awal untuk menyatakan sama ada Pelan Pembangunan Semula Iraq yang dirangka oleh pihak Barat akan berhasil atau tidak, untuk meredakan keganasan dan mencapai keamanan mutlak di Iraq. Walau bagaimanapun, kita semua sedia maklum bahawa keadaan keselamatan di Iraq masih rapuh. Ada ketika dan tempat keadaan keselamatan adalah bertambah buruk dan tidak menentu. Sekolah-sekolah di Iraq masih lagi ditutup walaupun ia sepatutnya dibuka mulai pertengahan September 2004 setelah 19 bulan kerajaan Saddam digulingkan. Jalan-jalan raya yang menghubungi Baghdad dari pelbagai arah adalah tidak selamat akibat serangan hendap dan kawasan- kawasan yang sebelum ini kurang berbahaya dan agak selamat telah menjadi tidak selamat dan menggerunkan disebabkan penculikan dan aktiviti-aktiviti mencari mangsa untuk dijadikan tebusan yang disasarkan kepada rakyat asing. Pertempuran yang berlaku di Najaf sejak 5 Ogos 2004 antara pasukan keselamatan Amerika Syarikat dan puak Syiah pimpinan Muktadar al-Sadr, al-Mehdi telah memburukkan lagi suasana keselamatan di Iraq. Malaysia tetap berpendapat bahawa Pertubuhan Bangsa-Bangsa Bersatu (PBB) adalah agensi yang sepatutnya bertanggungjawab untuk mencari penyelesaian di kawasan Iraq yang bersengketa. Dalam mesyuarat khas membincangkan isu-isu di Timur Tengah pada 22 April 2004, yang dipengerusikan oleh Yang Berhormat Menteri Luar Negeri, satu deklarasi mengenai Iraq telah digubal di mana salah satu perkara yang dipersetujui adalah supaya Pertubuhan Bangsa-Bangsa Bersatu memainkan peranan utama untuk mengembalikan keamanan, keselamatan dan kestabilan di Iraq.